́внымъ ѡ́бразомъ и бг҃оподо́бенъ у́мъ почива́етъ ѿ всѣ́хъ дѣ́лъ свои́хъ, я̀же нача́тъ въ нача́лѣхъ твори́ти въ соисполне́ніи мі́ра, и́же по добродѣ́тели мы́сленнагѡ, но по є́же возразсмотрѣ́ти и а́ки возсодѣ́лати сло́вомъ бж҃іимъ и дх҃омъ животворя́щимъ вку́пѣ ве́сь мі́ръ, и я̀же въ не́мъ мы́слєнная дово́льнѡ: и ѿ си́хъ взы́ти па́ки сло́вомъ бж҃іимъ и ду́хомъ въ речє́нная ѿ нѣ́кихъ, мета̀ та̀ фѷзіка̀, си́рѣчь, во я̀же по єсте́ственныхъ, и превозни́кнути въ прѡ́стая и ѿрѣшє́нная бг҃осло́вія та̂инственная чудеса̀: тогда̀ въ почи́тіи, поко́я же и мі́ра у́мною и́стиною ѕѣлѡ̀ мно́га наслажда́ется, єще́ же и ѡбнажа́ется свѣ́томъ ра́зума и дх҃а животворя́ща прича́стіемъ, ѡ хрс̑тѣ̀ іи҃сѣ гдс̑ѣ на́шемъ